open-index/open-wikipedia-markdown huggingface dataset:
Majajärvi (Jyväskylä, Hiekkapohja)

**Majajärvi** on Keski-Suomessa suurimmaksi osaksi Jyväskylässä ja hieman myös Laukaassa Leppäveden taajaman lähellä sijaitseva järvi.

## Maantietoa
Järven pinta-ala on 42 hehtaaria, se on 1,1 kilometriä pitkä ja 550 metriä leveä. Se on muodostunut viime jääkauden loppuvaiheessa muodostuneen harjun ja etelässä kohoavan raviinirinteisen muodostelman kainaloon. Muualla järven rannat ovat alavaa ja soistunutta metsämaata. Lännessä sijaitsee Majasuo ja luoteessa Hevosenselkä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on mitattu 1,2 miljoonaa kuutiometriä, jolloin sen keskisyvyydeksi on saatu 2,8 metriä. Sen surin syvyys on 6,7 metriä, joka sijaitsee järven eteläosan keskellä. Sen rantaviivan pituus on 2,7 kilometriä. Majajärven rannoilla on muutama vapaa-ajan asunto, joille tulee tiet Leppävedeltä. Etelärannalla on myös uimaranta. Itärannan harjulla kulkee polkuja ja harjun takana sijaitsevat Kytölän urheilukentät ja asuinalueet.

## Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Makkarajoen valuma-alueeseen (14.296) se kuuluu. Järven vedenpinnan korkeus on 128,7 metriä (mpy N2000, ennen 128,1 m N60). Järven laskuoja Majapuro alkaa sen luoteispäästä ojitetulta suolta ja laskee Hiekkapohjan peltoaukeiden kautta Vähäjärveen. Vähäjärvi on 95,6 metrin korkeudella, joten Majapurolla on 43,1 metriä pudotusta.

## Historiaa
Majajärven uimarannan eteläpuolella on kiviröykkiö, joka on ollut Jyväskylän ja Seppälän (Leppäveden) kylien rajapaikka ainakin 1700-luvulta lähtien, niin kutsuttu *Majakiuas* tai *Majajärven kiukaansija*. Röykkiön on päätelty olevan keskiaikaisen eränkävijän majan jäänne, sillä ympäröivä maaperä on hiekkaa, idempänä moreenia ja täten viljelyyn sopimatonta. Myös Majajärven nimi saattaa viitata paikalla sijainneeseen erämajaan. Nykyään kiviröykkiön kohdalta kulkee Jyväskylän ja Laukaan raja.

Vuoden 1963 peruskartalla järven rannoilla esiintyy jo muutama rakennus, joista kaikki ovat Laukaan puolella. Majasuota ei ole vielä ojitettu. Vuoteen 1983 mennessä vapaa-ajan asutus on levinnyt myös Jyväskylän maalaiskunnan puolelle, Majasuo ja laskuojan ympärys on jo ojitettu tiheästi.

Huhtikuussa 2007 pilkkimässä ollut 65-vuotias mies hukkui Majajärveen. Majajärven jää oli ollut rannassa kantavaa, mutta keskemmällä järveä se petti pelastusmiehistönkin alla.

## Lähteet
Askeleentakanen

**Askeleentakanen**  on Keski-Suomessa Jyväskylässä Jylhänperällä sijaitseva lampi.

## Maantietoa
Lammen pinta-ala on 2,4 hehtaaria, se on 200 metriä pitkä ja 150 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 600 metriä. Lampi on muodoltaan melko pyöreä ja syvenee melko tasaisesti keskemmälle mentäessä. Isosta-Kuukkasesta Askeleentakasen erottaa kapea maakaistale, jolle on rakennettu yksi vapaa-ajan asunto varastorakennuksineen. Alueelle tulee tie seututieltä 638. Lammen pohjois- ja länsirannat ovat suomaata.

## Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Makkarajoen valuma-alueeseen (14.296) se kuuluu. Lammen vedenpinnan korkeus on 131,2 metriä mpy. Lammen laskuoja alkaa sen kaakkoisrannalta ja laskee vain muutaman metrin päässä suurin piirtein samalla korkeudella olevaan Isoon-Kuukkaseen. Ison-Kuukkasen vedet laskevat Lapiojokea pitkin Vähäjärveen.

## Lähteet
Hiidenjärvi (Jyväskylä)

**Hiidenjärvi**  on Keski-Suomessa Jyväskylässä Jylhänperällä sijaitseva järvi.

## Maantietoa
Järven pinta-ala on 50 hehtaaria, se on 1,3 kilometriä pitkä ja 550 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 3,6 miljoonaa kuutiometriä. Sen keskisyvyys on 7,3 metriä ja suurin syvyys on 14,1 metriä. Sen rantaviivan pituus on 3,0 kilometriä. Hiidenjärvi on mäkien ympäröimä; sen pohjoispuolella sijaitsee Pukkivuori, eteläpuolella Soimavuori ja itäpuolella Halsvuori, josta on löydetty kalliomaalauksia. Järven rantojen rakennukset ovat pääosin loma-asuntoja, joille tulee tiet seututieltä 638.

## Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Makkarajoen valuma-alueeseen (14.296) se kuuluu. Järven vedenpinnan korkeus on 132 metriä mpy. Järven laskuoja alkaa sen länsipäästä ja laskee Pieneen-Kuukkaseen, joka on Ison-Kuukkasen pääaltaasta erilleen jäävä osa. Pienen-Kuukkasen vedet laskevat Lapiojokea pitkin Vähäjärveen.

## Lähteet
Vääränlampi (Laukaa)

**Vääränlampi**  on Keski-Suomessa Laukaassa Petäiskorven kylän lähellä sijaitseva lampi.

## Maantietoa
Lammen pinta-ala on 4,5 hehtaaria, se on 350 metriä pitkä ja 300 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 56 400 kuutiometriä. Sen keskisyvyys on 1,3 metriä ja suurin syvyys on 2,1 metriä. Sen rantaviivan pituus on 1,3 kilometriä.

## Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Makkarajoen valuma-alueeseen (14.296) se kuuluu. Lammen vedenpinnan korkeus on 122,8 metriä mpy.

## Lähteet
Karhujärvi (Laukaa)

**Karhujärvi** on Keski-Suomessa Laukaassa Petäiskorvessa sijaitseva järvi.

## Maantietoa
Järven pinta-ala on 13,9 hehtaaria, se on 700 metriä pitkä ja 400 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen tilavuudeksi on saatu 240&nbsp;700 kuutiometriä. Sen keskisyvyys on 1,7 metriä ja suurin syvyys on 3,8 metriä. Sen rantaviivan pituus on 1,9 kilometriä. Järvi on autio, mutta sen itäpuolella kulkee metsätie.

## Luontoarvoja
Karhujärven länsirannalla on suoalue, joka on tyypiltään pääosin isovarpurämettä ja osin korpea. Valtakasvina rämeellä on suopursu, jonka lisäksi myös juolukka ja vaivaiskoivu ovat yleisiä. Kasvisto on monipuolisempaa etenkin aivan järven rannalla, jossa esiintyy myös muita yleisiä suokasveja kuten tupasvillaa ja raatetta. Järven ympärys on säilynyt melko luonnontilaisena, eikä hakkuilla ole ollut huomattavaa vaikutusta maisemaan.

## Vedenlaatu
Karhujärven vedenlaatua on mitattu talvella vuonna 1987. Happamuustaso on ollut pH 5,5 ja alkaliteetti hyvin alhainen 0,02&nbsp;mmol/l. Väriluku oli 80&nbsp;mg&nbsp;Pt/l eli vesi on tummaa. Veden typpi- ja fosforipitoisuudet ovat olleet alhaisia, sillä kokonaistypen pitoisuus oli 360&nbsp;μg/l ja kokonaisfosforin pitoisuus 7&nbsp;μg/l.
 
## Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Makkarajoen valuma-alueeseen (14.296) se kuuluu. Järveen ei laske ojia, mutta sen oma laskuoja alkaa sen eteläpäästä ja laskee Iso-Kuukkaseen. Karhujärven vedenpinnan korkeus on 156,3 metriä mpy., joten pudotusta laskuojalle kertyy noin 25 metriä.

## Lähteet
Kaakkolampi (Jyväskylä, Ritopohja)

**Kaakkolampi**  on Keski-Suomessa Jyväskylässä Ritopohjan lähellä sijaitseva lampi.

## Maantietoa
Lammen pinta-ala on 1,6 hehtaaria, se on 200 metriä pitkä ja 150 metriä leveä. Sen lähialue on soistunutta metsämaata. Lammen koillispuolella sijaitsee Kaakkovuori, jonka kiviainesta louhitaan murskeeksi. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 55&nbsp;700&nbsp;kuutiometriä, jolloin sen keskisyvyydeksi tulee noin 3,5 metriä. Suurin syvyys on 5,6 metriä. Rantaviivan pituus on 500 metriä ja lampi on autio.

## Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Karjujoen valuma-alueeseen (14.298) se kuuluu. Lammen vedenpinnan korkeus on 121,7 metriä mpy.

## Lähteet
Christian Friedrich Witt

**Christian Friedrich Witt** (myös *Witte*; n. 1660 Altenburg – 3. tai 13. huhtikuuta 1717 Altenburg tai Gotha) oli saksalainen säveltäjä, urkuri ja orkesterinjohtaja. 

## Elämä
Witt sai varhaisimman musiikinopetuksensa isältään Johann Ernstiltä, joka toimi Gottfried Scheidtin seuraajana hoviurkurina Altenburgissa. Vuosina 1685–6 Witt sai Nürnbergissä opetusta sävellyksessä ja kontrapunktissa Georg Caspar Weckeriltä, jonka johdolla opintoja täydennettiin myöhemminkin. 1. kesäkuuta 1686 Witt sai nimityksen kamariurkuriksi hoviin Gothassa.

Vuonna 1694 Witt nimitettiin sijaiseksi *Kapellmeister* W. M. Myliukselle, jota hän lopulta seurasi tämän kuoltua vuonna 1713. Hänellä oli hyvät välit moniin hoveihin, ja hänen oppilaidensa joukossa oli tuleva herttua Friedrich II.

Vuonna 1717 Johann Sebastian Bachia pyydettiin tekemään palvelus saattamalla esityskuntoon passio Gothassa, jossa Witt oli kuolinvuoteellaan. 26. maaliskuuta tuona vuonna Bach esitti teoksen Wittin tilalle tulleena vieraana esiintyjänä, mutta passio on sittemmin kadonnut.

## Työ säveltäjänä
Witt sävelsi monipuolisesti sekä vokaali- että soitinmusiikkia. Hänen vokaalimusiikkinsa koostuu pitkälti kirkkokantaateista, joista moni on ilmeisesti kadonnut. Hänen kantaateistaan keskeisiä ovat ne, jotka muodostavat jokaiselle sunnuntaille ja jokaista kirkkovuoden juhlaa varten sävelletyn niin kutsutun *Rentweinsdorf*-sarjan. Kantaatit ovat tyylillisesti melko vanhanaikaisia, eikä niihin kuulu resitatiivia. Usein teoksiin kuuluu soitinjohdanto, ja vokaalijaksoihin sisältyy konsertto-osia, sooloja, duettoja sekä yksiäänisiä koraaliosuuksia, jotka kruunaa soittimille kirjoitettu osuus.

Witt keräsi koraalitekstien ja -melodioiden kirjan *Psalmodia sacra, oder: Andächtige und schöne Gesänge* (Gotha, 1715). Kyse on yksi 1700-luvun alun tärkeimmistä virsikirjoista; esimerkiksi Friedrich Wilhelm Marpurg nimesi sen parhaaksi tuntemakseen virsikirjaksi. Sävelmien joukossa oli myös sata uutta työtä, joista suurinta osaa pidetään epäilyksettä Wittin omana kädenjälkenä. Virsi "Schmückt das Fest mit Maien" kuuluu yhä tiettyihin protestanttisiin virsikirjoihin.

Wittin tuotantoon kuuluu myös kolme ranskalaista alkusoittoa, seitsemänosainen sonaatti, neljä sarjaa sekä urku- ja cembalokappaleita. Hänen passacagliansa (d-molli) laitettiin aikoinaan virheellisesti Johann Sebastian Bachin nimiin.

## Lähteet
Birkerød

**Birkerød** on kaupunki Tanskassa. Kaupungin asukasluku oli 20&nbsp;541 vuonna 2017. Søllerødin ja Birkerødin kunnat yhdistyivät 2007 Rudersdalin kunnaksi.

Birkerød sijaitsee noin puolen tunnin paikallisjunamatkan päässä Kööpenhaminan päärautatieasemalta pohjoiseen.

Birkerødin kirkko on perustettu 1100-luvun jälkipuoliskolla, mutta nykyisen ulkonäkönsä se on saanut vasta 1400-luvulla. Kirkontorni on valmistunut vuonna 1475. Kirkko tunnetaan sisäosien hienoista kalkkimaalauksista.

## Lähteet
Alalampi (Jyväskylä)

**Alalampi** on Jyväskylässä, entisessä Jyväskylän maalaiskunnassa Perä-Palokassa sijaitseva lampi.

## Maantietoa
Lammen pinta-ala on 3,5 hehtaaria, se on 400 metriä pitkä ja 150 metriä leveä. Se on muodostunut Välilänmäen, Touruvuoren ja Saarenmäen väliseen laaksoon. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 41&nbsp;300&nbsp;kuutiometriä. Sen keskisyvyys on 1,2 metriä ja suurin syvyys on 3,0 metriä. Sen rantaviivan pituus on 900 metriä. Lammen rannoilla ei ole rakennuksia, mutta sen eteläpuolella kulkee tie ja länsipuolella on hieman peltomaata.

## Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Karhupuron valuma-alueeseen (14.297) se kuuluu. Lampeen on johdettu metsäoja lounaasta. Alalammen lasku-uoma on Karhupuro, joka alkaa sen länsipäästä. Yläjuoksulla siihen yhtyy Ylälammen laskuoja. Karhupuro laskee lopulta Alvajärveen. Lammen vedenpinnan korkeus on 100,6 metriä mpy., joten pudotusta Karhupurolle kertyy noin kuusi metriä.

## Historiaa
Vuoden 1930 pitäjänkartassa lammen nimenä on *Alinen Karhujärvi*, kun taas Ylälampi on *Keskinen Karhujärvi*. Karhujärvi esiintyy kartassa nykyisellä nimellään.

## Lähteet
Nimmi

**Nimmi** (oik. **Nawab Banoo**; 18. helmikuuta 1933 Agra – 25. maaliskuuta 2020 Mumbai) oli intialainen näyttelijä. Hän saavutti suosiota hindinkielisissä elokuvissa 1950-luvulla ja 1960-luvun alussa. Nimmi lopetti uransa avioiduttuaan käsikirjoittaja S. Ali Razan kanssa.

## Valikoitu filmografia
* *[[Barsaat (vuoden 1949 elokuva)|Barsaat]]* (1949)
* *[[Deedar (vuoden 1951 elokuva)|Deedar]]* (1951)
* *[[Daag (vuoden 1952 elokuva)|Daag]]* (1952)
* *[[Salaperäinen Intia]]* (*Aan*, 1952)
* *[[Amar (vuoden 1954 elokuva)|Amar]]* (1954)
* *[[Uran Khatola (elokuva)|Uran Khatola]]* (1955)
* *[[Bhai-Bhai (vuoden 1956 elokuva)|Bhai-Bhai]]* (1956)
* *[[Basant Bahar (elokuva)|Basant Bahar]]* (1956)
* *[[Mere Mehboob]]* (1963)

## Lähteet

## Aiheesta muualla

* 
* 
*
Meinioseppä: Morriganin kutsumus

**Meinioseppä: Morriganin kutsumus** (*Wundersmith: The Calling of Morrigan Crow*) on australialaisen Jessica Townsendin vuonna 2019 ilmestynyt nuortenfantasiakirja.

## Juoni
Morrigan Korppi on päässyt mukaan Meineikkaaseen seuraan, sillä hän on meinioseppä. Mutta nyt vasta alkaakin uurastus. Morriganin ja hänen ystävänsä Pihlaja Swiftin on opiskeltava lujasti, sillä jos joku erotetaan, koko yksikkö 919 erotetaan. Morriganille ei kuitenkaan suostuta opettamaan ”viheliäisen meiniosepän viheliäisiä kykyjä”, joten paha meinioseppä Ezra Viima alkaa opettaa niitä. Mutta ihmisiä alkaa kadota, ja jos Nevermoorista karkotettu Ezra Viima ei heitä katouta, niin kuka? Ja minne Jupiter koko ajan lähtee?

## Lähteet
K. J. Högman

**Karl Johan Högman** (19. huhtikuuta 1850 Kajaani – 14. maaliskuuta 1893 Helsinki) oli suomalainen opettajaseminaarin lehtori, valtiopäivämies ja päätoimittaja.

## Henkilöhistoria
Högmanin vanhemmat olivat Rovaniemen kirkkoherra Gustaf Fredrik Högman (1811-1866) ja Alexandra Maria Sofia Ricksten. Hän oli naimisissa 1877–1883 Eva Maria Mollinin (k. 1883) kanssa.  Högman pääsi ylioppilaaksi 1869 Oulun ruotsinkielisestä alkeisoppilaitoksesta ja valmistui filosofian kandidaatiksi 1874 Helsingin yliopistosta. Hän suoritti vielä lakitieteen kandidaatin tutkinnon 1887. Högman oli Jyväskylän seminaarin matematiikan lehtori vuodesta 1879 ja Keski-Suomi-lehden päätoimittaja 1878–1879. 

Högman oli porvarissäädyssä Jyväskylän edustaja valtiopäivillä 1885, 1888 ja 1891. Hän oli muun muassa edistämässä rautatien rakentamista Jyväskylään, joka toteutuikin 1896. Högman oli myös Jyväskylän kaupunginvaltuuston jäsen vuodesta 1881.

## Teoksia
* *Valosta* ; kirj. K.J.H. Kansanvalistus-seuran toimituksia 5. Weilin & Göös, Jyväskylä 1876
* *Lu'unlasku kansakoulussa : opetusopillinen osviitta ynnä liite: osoituksia mittausopin opetuksesta kansakoulussa*. Weilin & Göös, Jyväskylä 1880, 2. muutettu painos 1885
* *Taululaskuharjoituksia. 1 vihko, Kokonaisten lukujen opettamista varten*. Weilin & Göös, Jyväskylä 1880, 13. painos 1912
* *Taululaskuharjoituksia. 3 vihko, Tavalliset murtolu'ut*. Weilin & Göös, Jyväskylä 1880, 7. painos 1906
* *Lu'unlaskun oppikirja*. Weilin & Göös, Helsinki 1883
* *Aurinko : kansantajuinen esitys, kuwilla warustettu* ;  kirjoittanut K. J. Högman. Kyläkirjasto 1884, 1. K. J. Gummerus, Jyväskylä 1884
* *Ekvatiooni-laskun alkeet*. Tekijä, Jyväskylä 1884
* *Taululaskuharjoituksia. 2 vihko, Kymmenmurtolu'ut*. Weilin & Göös, Helsinki 1884, 8. painos 1912
* *Taululaskuharjoituksia. 4 vihko, Verranto-lasku, moniehtoinen päätös-lasku, prosentti-lasku ja vaihto-lasku, osinko-lasku*. Weilin & Göös, Helsinki 1884 
* *Kuu : kansantajuinen esitys, kuwilla warustettu*. Kyläkirjasto 1885, 4. K. J. Gummerus, Jyväskylä 1885
* *Eduskunta-laitoksen muutoksesta (ote Kyläkirjastosta)*. Gummerus 1888
* *Neljän laskutavan alkeisharjoituksia lu'uilla 1-1000 : kirjallista laskemista varten*. Gummerus 1889
* *Neljän laskutavan alkeisharjoituksia lu'uilla 1-1000 : kirjallista laskemista varten : esimerkkien tulokset*. Gummerus 1890
* *Lasku-opin perustoimitukset : kansakouluja varten*. Gummerus 1893

## Lähteet
Josef Kadraba

**Josef Kadraba** (29. syyskuuta 1933 – 5. elokuuta 2019) oli tšekkiläinen jalkapalloilija. Hän pelasi Tšekkoslovakian jalkapallomaajoukkueessa maailmanmestaruuskilpailuissa 1962.

## Lähteet
Runkolinja 200

**Runkolinja 200** on Helsingin seudun liikenteen runkolinja, joka perustettiin 10. elokuuta 2020 Elielinaukion, Leppävaaran ja Espoon keskuksen välille. Sen reitti kulkee väliä Elielinaukio–Töölö–Ruskeasuo–Huopalahti–Pitäjänmäki–Mäkkylä–Leppävaara–Karakallio–Jorvi–Espoon keskus vyöhykkeillä A, B ja C. Espoon keskuksessa, Leppävaarassa ja Pitäjänmäessä on vaihtoyhteydet lähijuniin. Linja liikennöi noin kello 05–23 viikon jokaisena päivänä 10 minuutin vuorovälein (hiljaisempana aikana 15 minuutin välein). Linja korvasi entiset linjat 217, 218, 226 ja 235. Yöaikaan suurinta osaa reitistä ajaa linja 235N. 

Linjan varrella olevilla pysäkeillä jouduttiin tekemään parannuksia runkolinjaa varten. Liikennöinti alkoi 12. elokuussa 2019 vanhalla numerolla 235, joka kulki kuitenkin jo runkolinjan 200 reittiä tihein vuorovälein. Syksyllä 2020 pysäkkimuutosten valmistuttua tunnus vaihtui 200:aan ja siitä tuli runkolinja.

Linja muodostaa pääkaupunkiseudun 13 muun runkolinjan (20, 30, 40, 300, 400, 500, 510, 520, 530, 560, 570 ja 600), sekä metron ja lähijunien kanssa Helsingin seudun joukkoliikenteen perustan.

## Lähteet
Luettelo Johann Jakob Heckelin kuvaamista kalalajeista

Tämä on **luettelo [[Johann Jakob Heckel|Johann Jakob Heckelin]] tieteelle kuvaamista kalalajeista**. Kalaheimot, -suvut tai -lahkot eivät ole mukana. Luettelon suomenkieliset nimet ovat FishBasen mukaan.

## Vuonna 1837

## Vuonna 1838

## Vuonna 1840

## Vuonna 1843

## Vuonna 1844

## Vuonna 1847

## Vuonna 1848

## Vuonna 1851

## Vuonna 1852

## Vuonna 1858
Lukas Frick

**Lukas Frick** (s. 15. syyskuuta 1994 Zuzwil, Sveitsi) on sveitsiläinen jääkiekkoilija, pelipaikaltaan puolustaja. Hän pelaa NLA-seura Lausanne HC:ssa. Hän toimii joukkueensa kapteenina. Frick on pelannut Sveitsin maajoukkueessa MM-kilpailuissa 2018 ja 2019. Hän laukoo vasemmalta.

## Ura
Frick debytoi Sveitsin pääsarjassa kaudella 2012-13 EHC Klotenin paidassa. Frick jatkoi seurassa 4 kauden ajan, kunnes hän teki sopimuksen Lausanne HC:n kanssa vuonna 2017. Frick jatkaa Lausannen riveissä kaudella 2019-20.

## Lähteet
Taisto Johteinen

**Taisto Aulis Johteinen** (17. elokuuta 1929 Ikaalinen – 22. tammikuuta 1983 Vantaa) oli suomalainen SKDL:ssä vaikuttanut henkilö, joka toimi Kemin kaupunginjohtajana.

## Henkilöhistoria
Taisto Johteisen vanhemmat olivat panostaja Niilo Aleksander Johteinen ja ompelija Tyyni Maria Jokinen ja puoliso vuodesta 1950 kirjansitoja Eine Edita Luopajärvi. Johteinen tuli ylioppilaaksi 1948 ja suoritti lainopin opintoja. Hän toimi SKDL:n toimitsijana ja kunnallissihteerinä 1956–1960 ja SKDL:n eduskuntaryhmän sihteerinä 1960–1967. Kemin kaupunginjohtaja Johteinen oli 1967–1980. Hän oli Suomen YK-valtuuskunnan jäsen vuosina 1965 ja 1966. Johteisella oli myös useita kunnallisalan ja muita luottamustehtäviä. Sotilasarvoltaan hän oli reservin ylikersantti (1970).

## Perhe
Desantti Jorma Johteinen ja taidemaalari Einari Johteinen olivat Taisto Johteisen setiä.

## Julkaisuja
* *Kuntalaisten parhaaksi: kansandemokraattisen kunnallispolitiikan perusteita*, 1959
* *Miksi kokonaiseläkejärjestelmä?*, 1965, julkaisussa *Kommunisti*, 21 (1965), ss. 290–291
* *Kemi toisen 100-vuotistaipaleensa kynnyksellä*, 1968, julkaisussa *Jatuli*, 12 (1968), ss. 3–5
* *Peruskouluun siirtyneen kaupungin kokemuksia*, 1973, julkaisussa *Jatuli*, 14 (1973), ss. 10–14 
* *Kemin-Tornion alueen elinkeinopoliittisia erityiskysymyksiä*, 1975, julkaisussa *Jatuli*, 15 (1975), ss. 7–13 
* *"Urbanisoitumisprosessin sääntelymahdollisuudet..."*, 1977, julkaisussa *Jatuli*, 16 (1977), ss. 5–9 

## Lähteet
Nevermoor: Morriganin koetukset

**Nevermoor: Morriganin koetukset** (*Nevermoor: The Trials of Morrigan Crow*) on australialaisen Jessica Townsendin vuonna 2018 ilmestynyt nuortenfantasiakirja.

## Juoni

Morrigan Korppi niminen tyttö asuu Tasavallassa Korppien-kartanossa. Hänen isänsä, Corvus Korppi on Talvimeren puolueen kansleri. Kartanossa asuu myös Morriganin puoliäiti Ivy ja isoäiti. Morrigan on ”kirottu”. Toisin sanoen hän sattui saamaan synnyinlahjan, jonka avulla kaikki menee mönkään. Morriganin kuolinpäivänä, ehtoona ja hänen yhdentenätoista syntymäpäivänään saapuu Savun ja varjon jahti, jonka tehtävänä on ehtoona tappaa 11-vuotiaita kirottuja lapsia. Hänet kuitenkin pelastaa Jupiter Pohjoinen, Meineikkaan seuran jäsen, seikkailijaliiton kapteeni ja punapää, joka tulee hakemaan Morriganin Araknopodilla, mekaanisella jättihämähäkillä ja he pakenevat taianomaiseen Nevermooriin Jupiterin hotelliin, Deukalioniin.

## Hahmoja

* Morrigan Korppi: 11-vuotias tyttö, joka on syntynyt ehtoona ja täten "kirottu". Jupiter Pohjoisen ehdokas Meineikkaaseen Seuraan. Nevermoor-kirjasarjan päähenkilö.
* Jupiter Pohjoinen: Meineikkaan Seuran jäsen, joka on Morriganin suojelija. Hänellä on punaiset hiukset ja punainen parta, ja mielenkiintoinen tyyli vaatteiden suhteen.
* Pihlaja Swift: Morriganin paras ystävä, joka on mestari lohikäärmeellä ratsastamisessa. 
* Sointu Mustapalo: Mesmeristi, jota kukaan muu ei vaikuta huomaavan tai muistavan Morrigania lukuun ottamatta. Baz Charltonin ehdokas.
* Ezra Viima: Nevermoorissa pelätty meinioseppä, joka aiheutti Rohkeuden aukion verilöylyn, Tasavallan johtava meiniontuottaja, joka haluaa saada Morriganin oppilaakseen ja seuraajakseen.
* Corvus Korppi: Suuren Susieekkerin kansleri ja Morriganin isä, joka kohtelee tytärtään kylmäkiskoisesti ja välinpitämättömästi.
* Fenestra: Deukalionin hotellin siivojien päällikkö, suurikokoinen puhuva kissa, joka puhuu kovia sanoja mutta on pohjimmiltaan hyvä.
* Baz Charlton: Sointu Mustapalon ja Noelle Devereauxin suojelija, joka on luonteeltaan ilkeä.
* Komisario Piilukko: Poliisi, joka yrittää saada paperittoman Morriganin häädettyä Nevermoorista.

## Lähteet
Gottfried Scheidt

**Gottfried Scheidt** (20. syyskuuta 1593 Halle – haudattu 3. kesäkuuta 1661 Altenburg) oli saksalainen säveltäjä ja urkuri. Hänen isoveljensä oli Samuel Scheidt. Hän sai vuosina 1611–1615 opetusta Jan Pieterszoon Sweelinckilta ja jatkoi opiskelua palattuaan Halleen, jossa hänen opettajiensa joukossa oli hänen oma veljensä.

Scheidt sai vuonna 1617 paikan Altenburgin hovin urkurina. Hän haki pääurkurin paikkaa Danzigin Marienkirchestä vuosien 1622–1623 vaihteessa, mutta hänen tilalleen valituksi tuli Paul Siefert. Scheidt työskenteli tämän jälkeen urkurin tehtävissä Altenburgissa, kunnes jäi eläkkeelle 5. toukokuuta 1658.

Scheidt oli mukana säveltämässä muunnelmien sarjaa *Allein Gott in der höh sei Ehr* -sävelmään Sweelinckin ja muiden kanssa vuonna 1614. Hänen osuudestaan tässä yhteistyössä koostuu koko hänen tiedossa oleva urkutuotantonsa. Kaikki muut hänen tiedetyistä sävellyksistään kuuluvat vokaalimusiikin piiriin.

## Lähteet

## Aiheesta muualla
* IMSLP: Gottfried Scheidt: nuotteja
Jacob Peterson

**Jacob Peterson** (s. 19. heinäkuuta 1999 Lidköping, Ruotsi) on ruotsalainen jääkiekkoilija, pelipaikaltaan keskushyökkääjä. Hän pelaa Ruotsin pääsarjassa SHL-joukkue Rögle BK:ssa. Dallas Stars varasi Petersonin viidennellä kierroksella .

Peterson debytoi SHL:ssä kaudella 2017-18 Frölundan paidassa. Hänen paras SHL-kautensa tehopisteillä mitaten oli 2018-19. Peterson laukoo vasemmalta.

## Lähteet
Jagdbombergeschwader 34

**Jagdbombergeschwader 34 "Allgäu"** (JaBoG 34) oli Saksan ilmavoimien hävittäjäpommittajalennosto, joka oli sijoitettu Etelä-Saksaan Memmingerbergin lentotukikohtaan. Lennoston kalustona olivat Panavia Tornado IDS:t.

## Historia
Lennosto perustettiin 24. marraskuuta 1958 Fassbergin lentotukikohdassa, mistä se siirrettiin 1. huhtikuuta 1959 Memmingerbergin lentotukikohtaan. Saksan puolustusministeri Franz Josef Strauss ja ilmavoimien komentaja Josef Kammhuber ottivat lennoston operatiiviseen palvelukseen 5. toukokuuta ja se liitettiin Natoon 1. lokakuuta. Perustettaessa kalustona olivat Republic F-84F Thunderstreak-hävittäjät. Lennosto vastaanotti ensimmäiset Lockheed F-104 Starfighterit vuonna 1964, ja kalustaminen saatiin päätökseen 1968. JaBo 34 varustettiin 1980-luvun lopulla Panavia Tornado IDS:llä, joilla kalustamine alkoi maaliskuussa 1987. 

Lennostolle annettiin vaalittavaksi toisen maailmansodan aikaisen lennoston Jagdgeschwader 54 ”Grunherzin” perinteet. Lennoston nimeen liitettiin 8. toukokuuta 1992 kunnianimi ”Allgäu”. Lennosto lakkautettiin organisaatiomuutoksen seurauksena 30. kesäkuuta 2003.

## Komentajat
Lennoston komentajina ovat olleet:
*majuri Carl-Heinz Greve toukokuu 1958 - 30. syyskuuta 1964
*eversti Günther Rall 1. lokakuuta 1964 - 31. maaliskuuta 1966
*everstiluutnantti Hans-Ulrich Flade 1. huhtikuuta 1966 - 31. maaliskuuta 1969
*everstiluutnantti Georg Kunz 1. huhtikuuta 1969 - 19. huhtiskuuta 1970
*everstiluutnantti Hans-Jörg Kuebart 15. heinäkuuta 1970 - 31. maaliskuuta 1972
*eversti Joachim Liedtke 1. huhtikuuta 1972 - 31. toukokuuta 1975
*eversti Bruno von Mengden 1. kesäkuuta 1975 - 30. syyskuuta 1980
*eversti Hermann Hammerstein 1. lokakuuta 1980 - 30. syyskuuta 1983
*eversti Jürgen Höche 1. lokakuuta 1983 - 30. syyskuuta 1985
*eversti Jürgen Stehlim 1. lokakuuta 1985 - 11. huhtikuuta 1990
*eversti Horst Lemke 12. huhtikuuta 1990 - 31. maaliskuuta 1992
*eversti Andris Freutel 1. huhtikuuta 1992 - 31. elokuuta 1994
*eversti Karlheinz Viereck 1. syyskuuta 1994 - 30. syyskuuta 1996
*eversti Heinrich Schneider 1. lokakuuta 1996 - 30. kesäkuuta 1999
*eversti Uwe Ahrens 1. heinäkuuta 1999 - 2001
*eversti Norbert Geissendörfer 2001 - 2003

## Lähteet

## Aiheesta muualla
Janaki Ballabh Patnaik

**Janaki Ballabh Patnaik** (; 3. tammikuuta 1927 – 21. huhtikuuta 2015) oli intialainen toimittaja, kirjailija ja poliitikko, joka toimi Odishan pääministerinä kolme kautta. 1970-luvulla Patnaik toimi puolustusministeriössä valtioministerinä, jonka jälkeen vuonna 1980 hänestä tuli Odishan pääministeri ensimmäistä kertaa.

Patnaik on ollut osallisena useissa kohuissa. Ensimmäisellä kaudellaan osavaltion pääministerinä hän kieltäytyi toimimasta puolueeseensa kuuluvia raiskauksesta ja murhasta syytettyjä jäseniä vastaan, kunnes Indira Gandhi nuhteli häntä tapauksen johdosta. Vuonna 1986 The Illustrated Weekly of India -kuvalehti julkaisi artikkelin, joka syytti Patnaikia työnhakijoidensa seksuaalisesta hyväksikäytöstä. Patnaik haastoi lehden oikeuteen ja voitti anteeksipyynnön vuonna 1997. Häntä tuolloin avustanutta asianajajaa syytettiin Anjana Mishran seksuaalisesta häirinnästä samana vuonna, kaksi vuotta myöhemmin Mishra väitti kolmen miehen raiskanneen hänet Patnaikin käskystä.

Politiikan ulkopuolella Patnaik muistetaan kirjailijana ja kääntäjänä, joka hallitsi orijan ja sanskritin kielet. Hän käänsi Mahabharatan, Ramayanan ja Bhagavad Gitan orijaksi sekä julkaisi neljätoista kirjaa sanskritiksi. Hän myös kirjoitti Buddhan elämäkerran.

## Lähteet

## Aiheesta muualla
Sandsundsfjärden

**Sandsundsfjärden** on Natura-alue Pietarsaaren ja Pedersören kunnan alueella. Sandsundsfjärden on Luodonjärveen uoman (Bockholmskanalen) kautta yhteydessä oleva järvi. Järvi on Scirpus lacustre -tyyppinen, matala ja reheväkasvustoinen. Järvessä on ilmaversoiskasvillisuutta, järviruokoa, järvikaislaa, järvikortea ja osmankäämiä. Järvellä on myös avovesialueita. Lahden pohjoispäässä soistuneella rannalla on avoluhtaa ja pensasluhtaa. Metsät ovat paikoin rantalehtoa. Liito-oravasta on havaintoja järven itäpuolelta.

Järvellä on runsaasti pesimälinnustoa. Linnustoon kuuluu muiden muassa luhtakana ja luhtahuitti. Muuttoaikana alueella levähtää hanhia, joutsenia ja muita vesilintuja. Järven etelärannalla on lintutorni.

## Lähteet
Kolppi

**Kolppi** ()  on kylä Pedersören kunnassa. Kolppi erotettiin omaksi kyläkseen Katternöstä vuonna 1830. Ruotsinkielinen nimi Kållby sisältää henkilönnimen Kåll, joka on puhuttelumuoto miehennimestä Karl. Rautatiehallitus antoi 1900-luvun alussa aseman suomenkieliseksi nimeksi nimen Kolppi. Asemannimeä alettiin käyttää myös kylän suomenkielisenä nimenä.

Kolpissa järjestetään vuosittain Kalastuksen yö -tapahtuma. Tapahtumaa on järjestetty talkoovoimin vuodesta 2001.

## Lähteet
*

### Viitteet
Melonta kesäparalympialaisissa 2020

**[[Melonta|Melonnassa]]** kilpaillaan **[[Kesäparalympialaiset 2020|Tokion paralympialaisissa 2020]]** 2. kertaa. Melontakilpailut pidetään Sea Forest Waterwayssa. Kilpailut käydään 3. – 5. syyskuuta 2020. Melonnassa kilpaillaan yhdeksässä luokassa, joista viisi on miehille ja neljä naisille. Kaikki kilpailut ovat yksilökilpailuja. Yhteensä urheilijoita melontaan osallistuu 90.

## Karsinnat
Yhdestä maasta saa osallistua yhteen luokkaan korkeintaan yksi urheilija. Samoin yksi urheilija voi saada vain yhden paikan paralympialaisiin. Urheilijat valitaan vuosien 2019 ja 2020 MM-kilpailujen perusteella. Isäntämaa Japani saa ilmoittaa yhden urheilijan miesten kajakkiin, miesten va'ahan, naisten kajakkiin ja naisten va'ahan.

## Aikataulu

## Mitaliyhteenveto

### Miehet

### Naiset

## Lähteet
Suolikas

**Suolikas** on Uudellamaalla Vihdissä Ollilan lähellä  sijaitseva järvi.

## Maantietoa
Suolikas on 2,4 kilometriä pitkä, 350 metriä leveä, ja sen pinta-ala on 29 hehtaaria. Se sijaitsee kallioisella ylänköalueella pienten mäkien välisessä painaumassa. Painauman muoto on pitkä ja kapea, mistä johtuu järven muotokin. Suolikkaan naapurijärviä ovat Valkealampi ja Sarkkinen. Saarijärvi sijaitsee Suolikkaan itäpuolella. Runsaas kilometrin päässä lännessä sijaitsee kolmen Antias-järven kokonaisuus: Levo-Antias, Iso-Antias ja Syvä-Antias. Sen eteläosan lahtia erottaa toisistaan kaareva niemi. Pohjoisosa on hyvin kapea, lähes jokimainen. Suolikkaan rantaviiva on järven pinta-alaan nähden pitkä. Suolikkaan rannat ovat pääosin kallioisia ja joillakon lounasrannoilla kallioissa on jyrkänteitä. Suolikaassa on kartan mukaan kaksi saarta, joista toinen suurempi metsäsaari eteläosassa ja toinen pieni luoto pohjoisosassa järveä. Järven rantaviivan pituus on 6,8 kilometriä. Järven luoteispäässä pohjoisrannassa on kolme vapaa-ajan asuntoa. Niille tulee tiet Vihdintieltä. Lisäksi niemellä on kaksi mökkiä, jotka ovat retkeilijöille tarkoitettujen polkujen varrella. Polut seuraavat järven lounaisrantoja.

## Luontoarvoja
Suolikas sijaitsee suurelta osin Nuuksion kansallispuistossa.

## Vesistösuhteet
Suolikas sijaitsee Suomenlahden rannikkoalueessa (vesistöaluetunnus 81), jonka Mankinjoen valuma-alueeseen (81.057) järvi kuuluu. Järveen laskevat Sammalkuoho, Pöksynhaara ja Sarkkinen. Laskuoja alkaa järven luoteispäästä ja se laskee noin 900 metriä lännessä sijaitsevaan Lummukkaaseen, jonka korkeustaso on viitisen metriä Suolikasta alempi . Suolikkaan vedenpinnan korkeus on 77,8 metriä mpy (N2000).

## Lähteet

## Aiheesta muualla
*Helsingin Sanomat: Nuuksion kansallispuisto laajeni Vihdissä 55 hehtaaria (2.1.1998)
Risto Korhonen (toimittaja)

**Risto Korhonen** on suomalainen toimittaja ja tietokirjailija. Hän toimi Kansan Uutisten ja Yleisradion avustajana Varsovassa vuosina 1979–1983 ja työskenteli sen jälkeen työmarkkinatoimittajana Kansan Uutisissa vuosina 1984–2014. 

Korhonen on kirjoittattanut työmarkkinapolitiikkaa käsittelevät kirjat Hakaniemen voimavuodet (Otava 2012) ja Etelärannan mahtivuodet (Into 2018). Lisäksi hän on kirjoittanut myös lastennäytelmiä ja yhden runokirjan.

## Aiheesta muualla
* https://www.suomentietokirjailijat.fi/medialle/asiantuntijahaku/risto-korhonen.html
Näkövammaisten jalkapallo kesäparalympialaisissa 2020

**[[Näkövammaisten jalkapallo]]ssa** kilpailtiin **[[Kesäparalympialaiset 2020|Tokion paralympialaisissa 2020]]** 5. kertaa. Ottelut pelattiin Aomi Urban Sports Parkissa. Ottelut pelattiin 29. elokuuta – 4. syyskuuta 2021. Jalkapallossa pelattiin vain miesten turnaus, johon osallistui kahdeksan joukkuetta. Turnauksen voitti Brasilia, joka voitti loppuottelussa Argentiinan.

## Karsinnat
Yhdestä maasta sai osallistua korkeintaan yksi joukkue. Vuoden 2018 MM-kilpailujen voittaja sai paikan paralympialaisissa. Kuusi joukkuetta valittiin alueellisista karsintaturnauksista. Afrikasta ja Amerikasta pääsi yksi joukkue, Euroopasta ja Aasiasta kaksi. Isäntämaa Japani sai joukkueen paralympialaisiin ilman karsintoja.

## Aikataulu
Lähde:

## Sijoitukset

## Lähteet
KaiOS

**KaiOS** on Linux-pohjainen mobiilikäyttöjärjestelmä, jota kehittää KaiOS Technologies.

KaiOS on lähtöisin Firefox OS -käyttöjärjestelmästä, jonka kehityksen Mozilla aloitti 2011. Mozilla lopetti kehitystyön virallisesti 2016, mutta vapaaehtoiset jatkoivat sitä nimellä *Boot to Gecko*, B2G OS.
KaiOSin sovellukset ovat kuratoituja. KaiStore-sovelluskaupassa levitetään vain hyväksyttyjä sovelluksia.
Sovellukset perustuvat HTML5-tekniikkaan.

Gecko on Mozillan selainmoottori, joka toimii myös sovellusalustana. Alimpana kerroksena on Gonk, joka perustuu Android Open Source Projectin (AOSP) Linux-kerneliin ja matalan tason kirjastoihin joilla laitteisto abstrahoidaan sovellusten näkyville. HTML5, CSS ja JavaScript -tekniikoilla toteutettu käyttöliittymä ja siihen kuuluvat korkean tason sovellukset muodostavat Gaia-sovelluskerroksen.

Huhtikuussa 2019 HMD Global julkaisi päivityksen KaiOS-mobiilikäyttöjärjestelmää käyttävälle Nokia 8110 4G -puhelimelle. Päivityksen myötä WhatsApp ja Facebook tulivat saataville KaiOS:lle.

## Lähteet

## Aiheesta muualla
* KaiOS:n verkkosivut
Leppälammi (Jämsä, Ouninpohja)

**Leppälammi**  on Keski-Suomessa Jämsässä Ouninpohjan lähellä sijaitseva lampi.

## Maantietoa
Lammen pinta-ala on 1,8 hehtaaria, se on 200 metriä pitkä ja 100 metriä leveä. 
Siinä ei ole kartan mukaan saaria. 
Lammen rantaviivan pituus on 550 metriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Isojärven valuma-alueeseen (14.263) järvi kuuluu. Järven vedenpinnan korkeus on 159,4 metriä mpy.

## Lähteet
Maalipallo kesäparalympialaisissa 2020

**[[Maalipallo]]ssa** kilpailtiin **[[Kesäparalympialaiset 2020|Tokion paralympialaisissa 2020]]** 13. kertaa. Maalipallo-ottelut pelataan Makuhari Messe Hall C:ssä. Ottelut pelataan käydään 25. elokuuta – 3. syyskuuta 2020. Maalipallossa miehille ja naisille oli omat turnaukset. Kumpaankin turnaukseen osallistui 10 joukkuetta. Miesten turnauksen voitti Brasilia ja naisten Turkki.

## Karsinnat
Yhdestä maasta sai osallistua korkeintaan yksi joukkue yhteen turnaukseen. Kolme parasta joukkuetta vuoden 2018 MM-kilpailuista pääsi paralympialaisiin. Neljä joukkuetta valittiin alueellisten (Eurooppa, Amerikka, Aasia/Oseania, Afrikka) turnausten kautta. Kaksi joukkuetta valittiin erillisessä karsintaturnauksessa. Isäntämaa Japani sai suoraan yhden joukkueen kumpaankin turnaukseen.

## Mitaliyhteenveto

### Turnaukset

## Lähteet
Sundby

**Sundby** on kylä Pedersören kunnassa. Kylässä sijaitsee turkistarha.

Sundbyssä sijaitsee Sundby skola, joka on ruotsinkielinen peruskoulu luokille 1–6. Sundby skola lakkautetaan, kun Pännäisten, Östensön ja Sundbyn yhteinen koulu valmistuu. Koulun on arvioitu valmistuvan vuodenvaihteessa 2022–2023.

Zacharias Topelius kirjoitti päiväkirjaansa retkestä Sundbyn tanssisaliin.

## Lähteet
Aikamatkustajat

**Aikamatkustajat** (*Les Chronokids*) on ranskalainen humoristinen lasten sarjakuvasarja, josta on tehty myös animaatio-TV-sarja. Sen on käsikirjoittanut Philippe Chappuis ja piirtäneet Stan Manoukian ja Vincent Roucher. Sarjasta on Ranskassa julkaistu yhteensä kuusi eri albumia.

## Juoni
Sisarukset Adèle ja Marvin löytävät kirpputorilta kronoluurin, jonka avulla voi matkustaa ajassa. He käyttävät sitä eri tarkoitusperiin, kuten koulun keksimisen estämiseen ja muinaisen orjan etsimiseen. Osa aikamatkoilla tavatuista henkilöistä on puhtaasti fiktiivisiä, kuten Robinson Crusoe, Sherlock Holmes ja Watson sekä Romeo ja Julia.

## Keskeiset hahmot
* Adèle: Marvinin isosisko. 
* Marvin: Adèlen pikkuveli. 
* Qû: Maya jonka Adèle ja Marvin pelastivat uhratuksi tulemiselta ja joka on sen jälkeen elänyt heidän kanssaan. 
* Groumf: Esihistoriallinen mies, joka päätyy monien käänteiden kautta keskiajalle. Siellä hänestä tulee kuuluisa ja hän alkaa käyttää nimeä Bayard.
* Hra Péchin: Historian opettaja. 
* Maurice Manoukian: Biologian opettaja, joka päätyy tyrannosaurus rexin syömäksi. 
* Jacquot: Keskiaikainen kokki, joka rakastuu Adèleen.

## Albumit
* *Vol 1*, 2008
* *Vol 2*, 2008
* *Vol 3*, 2010
* *Vol 4*, 2012
* *Contre la fin du monde*, 2012
* *Les Grandes inventions de l'Histoire*, 2014 

## Lähteet
INEZ

**Inez** oli suomalainen televisiokanava, joka aloitti toimintansa 9. toukokuuta 2019. 15–34-vuotiaille nuorille aikuisille suunnattu kanava hyödynsi sisältöjensä monikanavaisessa jakamisessa television lisäksi sosiaalisen median kanavia ja omaa applikaatiotaan.

Kanava tuotti päivittäistä *Famestream*-makasiiniohjelmaa, joka käsitteli nuorisomusiikin, pelien, tubetuksen ja sosiaalisen median ajankohtaisia ilmiöitä ja uutisia. Muita ohjelmia olivat *Pikkulinnut lauloi, Tyttöjen etkoiluohjelma* sekä livechat-ohjelma *Free Flow*. Kanava lupasi ohjelmistoonsa myös asiaohjelmia ja yhteiskunnallisia aiheita. Tv-tuotantoyhtiöiden sijasta Inez teki ohjelmayhteistyötä freelance-tubettajien kanssa. *Famestream*-ohjelmaa juonsi aluksi mm. Niko Saarinen, josta tuli näkyvä hahmo kanavalla, mutta hän kertoi sittemmin pyrkivänsä siirtymään taustavaikuttajaksi.

Inez-kanavan omisti SomeTV Oy. Sen perustajia ovat MTV:n entinen toimitusjohtaja Heikki Rotko, Heidi Tammiruusu, Samuel Rossi ja kanavajohtajana toimiva Miika Suvanto sekä Pasi Raassina, joka oli alkuvaiheen toimitusjohtaja kunnes siirtyi syksyllä 2019 digitaalisen mainonnan ja markkinoinnin etujärjestön IAB Finlandin toiminnanjohtajaksi. Markkinoinnillisena neuvonantajana toimi alkuun Hasan & Partners -mainostoimiston silloinen luova johtaja Eka Ruola, joka aloitti kanavalla jouluna 2019 markkinointiaiheisen keskustelusarjan *Educated Guest*. Yritykseen sijoittaneita ovat Small Giant Gamesin toimitusjohtaja Timo Soininen sekä Ari Lahti, Ari Tolppanen, Heikki Vienola, Markku Kaloniemi ja Ilkka Perheentupa.

Syksyllä 2020 yrityksen toimitusjohtajana aloitti Stina Varsikko. Keväällä 2021 toimitusjohtajaksi siirtyi Jarkko Jokinen.

Inez-kanava lopetti toimintansa 31.3.2023. Kanava DEED muutti Inez-kanavan kanava-paikalle 1.4.2023.

## Lähteet

## Aiheesta muualla
* Inez-kanavan verkkosivusto
* Inez Median verkkosivusto
Pressimiehet

**Pressimiehet Oy** on Tampereella toimiva kustannusyhtiö, joka kustantaa Alibi-lehteä. Yhtiön toimitusjohtajana toimii Mika Lahtonen. Yhtiö on perustettu vuonna 1991 ja se toimi ennen kustannusyhtiötoimintaa sisällöntuotantoyrityksenä.

Yhtiön liikevaihto oli vuonna 2019 noin 860 000 euroa. Samana vuonna yrityksen liiketappio oli 5 000 euroa.

Huhtikuussa 2023 Pressimiesten kustantama toinen aikakauslehti Hymy siirtyi kokonaan Otavamedian alle. Aikaisemmin Otavamedia oli ostanut sekä Alibin että Hymyn tuotannon Pressimiehiltä, toimien itse lehtien julkaisijana.

## Lähteet
Kaminey

**Kaminey** (suom. ”Kusipää”) on vuonna 2009 ensi-iltansa saanut intialainen rikosdraamaelokuva, jonka on ohjannut Vishal Bhardwaj. Pääosia näyttelevät Shahid Kapoor kaksoisroolissa ja Priyanka Chopra.

Elokuva sai ensi-iltansa 14. elokuuta 2009 ja sai ylistävän vastaanoton kriitikoilta.

## Näyttelijät

## Soundtrack

## Lähteet

## Aiheesta muualla
* 
*
Alet-les-Bains

**Alet-les-Bains** on kunta Ranskan eteläosassa Auden departementissa Oksitanian alueella. Se sijaitsee Audejoen varrella noin 10 kilometriä Limoux’n kaupungista etelään.
 

Alet-les-Bains on ollut tunnettu kuumista lähteistään jo roomalaisten aikaan. Paikallinen Alet-les-Bains -kivennäisvesi on yksi Ranskan vanhimmista kivennäisvesimerkeistä. Sitä on pullotettu jo yli 120 vuoden ajan, vuodesta 1886 lähtien.

Alet-les-Bainsin luostari on perustettu 500-luvulla. Se oli hyvin vauras 1300-luvulla, mutta vuonna 1577 hugenotit hävittivät luostarin.

## Lähteet

## Aiheesta muualla
Energia Keniassa

**Energia Keniassa** käsittelee energiantuotantoa ja energiankulutusta Keniassa. 

Energiankulutus asukasta kohti vuonna 2023 oli 5,5 miljoonaa BTU:ta, maailmassa 169:nneksi suurinta. Noin kolme neljäsosaa asukkaista on sähköverkon piirissä - kaupunkialueilla 98% mutta maaseudulla vain 65%.

Kenian energiankulutus vuonna 2023 jakaantui eri lähteiden kesken seuraavasti:
* jätteenpoltto ja biopolttoaineet: 61&nbsp;%
* aurinko- ja tuulivoima, maalämpö: 18&nbsp;%
* öljy: 16,8&nbsp;%
* kivihiili: 3&nbsp;%
* Vesivoima: 0,8&nbsp;% 

Kenian sähköntuotanto jakautui vuonna 2023 eri lähteiden kesken seuraavasti:
* geoterminen energia: 47,2&nbsp;% kokonaiskapasiteetista 
* vesivoima: 20,9&nbsp;%
* tuulivoima: 15,7&nbsp;%
* fossiiliset polttoaineet: 10,2&nbsp;% 
* aurinkoenergia: 4,5&nbsp;%
* biomassan ja jätteiden poltto: 1,6&nbsp;% 

Kenian sähköntuotannon painopiste on ollut maan itsenäistymisestä lähtien vesivoiman tuotannossa. Tana- ja Turkwel-joissa on vesivoimalaitoksia. Itä-Afrikan hautavajoaman geotermistä energiaa on hyödynnetty 1980-luvun alkupuolelta lähtien sähkön tuotantoon, ja se on alkanut tyydyttää merkittävän osan Nairobin kokonaistarpeesta.

Suurin uusiutuvan energian lähde on kuitenkin biopolttoaineiden ja jätteiden poltto, josta valtaosa käytetään kotitalouksien energiantarpeisiin. lämmitykseen ja ruoanlaittoon.

## Tuulivoima
2019 Keniaan avattiin virallisesti Afrikan suurin tuulivoimalaitos Turkanajärven tuulipuisto eli Lake Turkana Wind Power (LTWP); sähköä laitos alkoi tuottaa jo 2018. 365 850kW:n tuulivoimalan kokonaisuuden nimellisteho on 310 MW. Laitos lisää Kenian sähköntuotantoa 13%. Hanke maksoi 680 miljoonaa dollaria. Samalla valmistui 438km pitkä Loiyangalani – Suswa -voimalinja, joka yhdistää laitoksen Kenian sähköverkkoon.

## Geoterminen
2017 kapasiteettia 700 MW, 9. eniten. 

## Lähteet
Luettelo Delhin pääministereistä

Tämä on **luettelo [[Delhi]]n pääministereistä.**

Vuonna 1991 annettu lisäys Intian perustuslakiin antoi Delhille erityisaseman, jonka myötä Delhi sai lainsäädäntökokouksen sekä pääministerin. Intian presidentti nimittää Delhin pääministerin virkaansa. Delhiä hallitsee pääministerin ja lainsäädäntökokouksen lisäksi varakuvernööri.

## Lähteet

## Aiheesta muualla
* Luettelo Delhin pääministereistä
Energiantuotannon elinkaarikasvihuonepäästöt

**Energiantuotannon elinkaarikasvihuonepäästöt**.

Eri toimintojen yhteismitallistamiseksi käytetään yksikkönä hiilidioksidiekvivalenttia (CO2-ekv. tai CO2e). Sähköntuotannossa käytetään yksikköä gCO2eq/kWh tai sen kerrannaista.

## Sähköntuotantomuotojen elinkaaripäästöt, 2014 IPCC

1 Patoaltaiden vaikutus nostaa lukua.

## Lähteet
Jagdbombergeschwader 41

**Jagdbombergeschwader 41** (JaBoG 41) oli Saksan ilmavoimien hävittäjäpommittajalennosto, joka oli sijoitettu Husumin lentotukikohtaan. Lennoston kalustona olivat Alpha Jetit.

## Historia
Jagdbombergeschwader 34:n 1. laivue nimettiin 24. marraskuuta 1958 perustettavan Jagdbombergeschwader 35:n 1. laivueeksi Nörvenichin lentotukikohdassa, missä lennoston esikunta ja 2. laivue perustettiin 20. tammikuuta 1959. Lennosto vastaanotti 17. maaliskuuta ensimmäiset Republic F-84F Thunderstreakit. Lennosto siirrettiin elo-syyskuussa Husumin lentotukikohtaan, missä se todettiin virallisesti perustetuksi 16. lokakuuta. 

Lennoston organisaatiota järjestettiin 1. lokakuuta 1961 uudelleen muodostamalla lento-osasto, tekninen osasto ja lentokenttäosasto. Syyskuussa 1962 lennoston 1. laivue liitettiin osaksi Naton 2. taktista ilma-armeijaa (2 ATAF). Toukokuussa 1963 lennosto vastaanotti ensimmäiset Fiat G.91 -koneet ja viimeinen F-84F poistui 15. toukokuuta 1965. Lennosto nimettiin 1. tammikuuta 1966 uudelleen Leichtes Kampfgeschwader 41:ksi ja edelleen 1. lokakuuta 1980 Jagdbombergeschwader 41:ksi.

Lennosto aloitti 1982 Fiat G.91 -koneiden vaihtamisen Alpha Jeteihin. Saksan ilmavoimien uudelleenorganisoinnin yhteydessä lennosto lakkautettiin 31. maaliskuuta 1993.

## Komentajat
JaboG 35:n komentajina ovat olleet:
*everstiluutnantti Karl Henze 1. huhtikuuta 1959 - 30. syyskuuta 1963
*majuri Gerhard Limberg 1. lokakuuta 1963 - 31. joulukuuta 1965

LeKG 41:n komentajina ovat olleet:
*majuri Gerhard Limberg -helmikuu 1968
*eversti Dieter Hein helmikuu 1968 - lokakuu 1974
*eversti Christmuth Eberlein lokakuu 1974 - syyskuu 1977
*everstiluutnantti Reinhard Mesch lokakuu 1977 - syyskuu 1980

JaboG 41:n komentajina ovat olleet:
*everstiluutnantti Reinhard Mesch lokakuu 1980 - huhtikuu 1982
*eversti Jürgen Schlüter huhtikuu 1982 - maaliskuu 1984
*eversti Hans-Dieter Ruhle huhtikuu 1984 - syyskuu 1986
*eversti Jürgen Knoppe lokakuu 1986 - syyskuu 1989
*eversti Dirk Weimar lokakuu 1989 - maaliskuu 1993

## Lähteet

## Aiheesta muualla
Paul Siefert

**Paul Siefert** (28. kesäkuuta 1586 – 6. toukokuuta 1666) oli saksalainen urkuri ja säveltäjä. Hän työskenteli Königsbergin vanhankaupungin pääkirkon urkurina, hoviurkurina Varsovassa ja vuodesta 1623 kuolemaansa Danzigin Pyhän Marian kirkon pääurkurina. Hänen ensimmäiset psalmiteoksensa olivat säveltäjää opettaneen Jan Pieterszoon Sweelinckin tyylin mukaisia. Hänen myöhemmät psalminsa olivat neljälle lauluäänelle kahdeksanosaisen soittimellisen canzonan kera sävellettyjä. Historiallisesti nämä teokset on mahdollista nähdä *concertato chorale* -tyylin motettien ja kantaattien edeltäjinä.

Sweelinckin koulukunta vaikutti myös Siefertin säveltämään kosketinsoitinmusiikkiin. Teokset ovat hyvin koristeellisia, mutta kontrapunktia ei ole runsaasti.

Siefertin työuraa leimasi riitaisuus, sillä hän ajautui kiistoihin Kaspar Forsterin ja Marco Scacchin kanssa.

## Lähteet

## Aiheesta muualla
* IMSLP: Paul Siefert: nuotteja
Linnarnäs

**Linnarnäs** on maarekisterikylä Kemiönsaaren kunnassa Varsinais-Suomessa. Kylä sijaitsee Kemiön kunnanosan itäreunalla meren rannalla.

Linnarnäs sijaitsee Näsudden-nimisellä niemellä Sjölaxin ja Pedersån välissä. Lisäksi kylään kuuluvat saaret Rågholmen, Ljusholmen ja Högholmen. Kylä on pääasiassa kallioista metsämaata, mutta niemen keskiosassa sijaitsee tasainen ojalaakso, joka on muutettu pelloksi. Kylän asutus sijaitsee ojalaaksossa ja alueen rannoilla on hieman kesäasutusta.

Linnarnäsissä on ollut kaksi kantatilaa: Norrgård ja Södergård. Molemmat tilat päätyivät aikoinaan Sjölaxin kartanon omistukseen. Tilat yhdistyivät 1950-luvulla Linnarnäsin tilaksi, joka sijaitsee yhä keskiaikaisella kylämäellä.

## Lähteet
Bjorg Lambrecht

**Bjorg Lambrecht** (2. huhtikuuta 1997 – 5. elokuuta 2019) oli belgialainen maantiepyöräilijä. Lambrecht voitti vuonna 2018 hopeaa alle 23-vuotiaiden maantieajon maailmanmestaruuskilpailuissa. Lambrecht voitti vuoden 2019 Criterium du Dauphinessa valkoisen paidan, joka annetaan kokonaiskilpailussa parhaiten sijoittuneelle alle 25-vuotiaalle. Elokuussa 2019 Lambrecht kilpaili Puolassa Tour de Polognessa. Hän törmäsi kolmannen etapin puolivälissä betoniseen siltarumpuun. Hän sai pahoja vammoja, ja hänet siirrettiin sairaalaan, jossa hän kuoli illalla 5. elokuuta 2019.

## Lähteet

## Aiheesta muualla
Toews Lake

**Toews Lake** on järvi Kanadassa, joka on nimetty kanadalaisen jääkiekkoilijan Jonathan Toewsin mukaan, kun vuonna 2010 Toews voitti Stanley Cupin Chicago Blackhawksin riveissä. Sitä ennen järvi oli yksi tuhansista nimeämättömistä järvistä Kanadassa.

## Lähteet
Devon Toews

**Devon Toews** (s. 21. helmikuuta 1994, Abbotsford, Brittiläinen Kolumbia) on kanadalainen jääkiekkoilija, joka edustaa NHL-seura Colorado Avalanchea. Hän ei ole sukua Chicago Blackhawksin kapteeni Jonathan Toewsille. Lokakuussa 2020 New York Islanders kauppasi Toewsin Avalancheen vaihdossa kahteen toisen kierroksen varausvuoroon. Tämän jälkeen Toews teki Avalanchen kanssa nelivuotisen ja yhteensä 16,4 miljoonan dollarin arvoisen sopimuksen. Lokakuussa 2023 Toews teki Avalanchen kanssa seitsemän vuoden mittaisen ja yhteensä 50,75 miljoonan dollarin arvoisen jatkosopimuksen.

## Lähteet